বাবা রতন লাল হিন্দি

মানুষ| লিঙ্গ | পুরুষ সম্পাদনা |
| মৃত্যু তারিখ | 1234 সম্পাদনা |
| মৃত্যুস্থান | ভাটিণ্ডা সম্পাদনা |

**বাবা রতন লাল হিন্দি** (উর্দু: بابا رتن ہندی‎‎; আরবি: بابا راتان الهندية‎‎) হলেন একজন কিংবদন্তি ব্যক্তি, যাকে ইসলামের নবি মুহাম্মদের অনারব সাহাবি (সাথী) বলে মনে করা হয়।

জন্ম বাথিন্ডায় বর্তমানে ভারতের পাঞ্জাবে। তাঁর পুরো নাম ছিল রতন নাথ ইবনে নসর। তিনি এমন এক ব্যবসায়ী ছিলেন যিনি ভারত থেকে আরবে পণ্য নিয়ে যেতেন। ইবনে হাজার আল-আসকালানী তাঁর আল-ইসাবা ফি তামইজ আল-সাহাবাহ গ্রন্থে তাঁর উল্লেখ করেছেন - গ্রন্থটি মহানবী হজরত মুহাম্মদ (দ.) এর সাহাবীদের নিয়ে সর্বাধিক বিস্তৃত অভিধান।

সৈয়দ আশরাফ জাহাঙ্গীর সেমনানী তাঁর *মাকতুবাত আশরাফি* গ্রন্থের ২৮তম অধ্যায়ে তাঁর সম্পর্কে কথা বলেছেন। শায়খ আবদুর রহমান চিশতী তাঁর *মীরাত-উল-আসর* গ্রন্থের ৬৫৬ পৃষ্ঠায়ও তাঁর কথা উল্লেখ করেছেন।

ইসলামে রূপান্তর
---------------

তার ইসলাম গ্রহণ নিয়ে একটা ঘটনা রয়েছে। বাবা রতন হিন্দি বলেছিলেন, *আমরা একবার সিরিয়া থেকে মক্কার পথে বাণিজ্যের জন্য যাচ্ছিলাম। মক্কায় ছোট ছোট নদী প্রবাহিত ছিল। একটা বড় নদী ছিল। বহু লোক ছাগল চরাচ্ছিলেন। দেখলাম নদীর ওপারে একটা মিষ্টি ও নিষ্পাপ ছোট্ট ছেলে দাঁড়িয়ে আছে। এই শিশুটির ছাগল লাফ দিয়ে নদী পেরিয়েছিল কিন্তু নিষ্পাপ শিশুটি নদী পার হতে পারেনি।* রতন হিন্দি শিশুটিকে তার কাঁধে নিয়ে নদীর তীরে নিয়ে গেল। এই সময়, শিশুটি এই শব্দগুলির পুনরাবৃত্তি করেছিল, *আল্লাহ আপনার জীবন দীর্ঘায়িত করুন*।

রতন হিন্দি বলেন, *এর পরে আমরা ভারতে ফিরে এসেছি। তার কয়েক বছর পরে এক রাতে আমরা বাথিন্ডায় আগুনের চারপাশে বসেছিলাম যখন হঠাৎ চাঁদ দু'ভাগ হয়ে গেল, আমরা কী ঘটছে তা দেখে অবাক হয়ে গেলাম। এরপরে কিছু আরব ব্যবসায়ী ভারতে এসেছিলেন। আমরা তাদের জিজ্ঞাসা করলাম এ জাতীয় কিছু ঘটেছে কিনা। সুতরাং আরব বণিকরা বলল যে এটা ঠিক। মক্কায় এক যুবক আছে যার নাম মুহাম্মদ সাল্লাল্লাহু আলাইহি ওয়াসাল্লাম। তিনি বলছেন যে আমি আল্লাহর নবী।*

রতন হিন্দি বলেন যে, *আমরা চিন্তা করলাম এই যুবকটিকে দেখব। আমরা মক্কায় গিয়েছিলাম তখন বলা হয়েছিল যে সে মদিনায় গেছে। আমরা মদিনায় গিয়ে দেখলাম তিনি মসজিদে নববীতে সাহাবিদের সাথে বসে আছেন। আমি মসজিদে গিয়ে তাঁর সাথে সাক্ষাত করলাম আর তাঁকে বললাম আমরা কিছু মোজেজা দেখেছি।* তখন রাসুল্লাল্লাহ (সা.) জবাব দিলেন, *হে রতন হিন্দি! এই মোজেজা কি যথেষ্ট ছিল না যখন আপনি আমাকে আপনার কাঁধে নিয়ে নদী পার করেছিলেন আর আমি আপনার দীর্ঘ জীবনের জন্য দোয়া করেছিলাম।* এটি শুনে রতন হিন্দি হুজুরের পায়ে পড়লেন এবং ইসলাম গ্রহণ করলেন।

  

তাকে ভারতীয় অঞ্চলের প্রথম মুসলিম বলে অভিহিত করা হয়।

দীর্ঘ জীবন
----------

কিংবদন্তিরা বলেছেন যে, মহানবী হজরত মুহাম্মদ (দ.) তাঁর দীর্ঘজীবনের জন্য দোয়া করার পরে বাবা রতন ৭০০ বছর বেঁচে ছিলেন।

সমাধি
-----

কিছু বর্ণনা অনুসারে, বাবা রতন আল হিন্দি ১২৩৩ বা ১২৪৩ খ্রিস্টাব্দে মৃত্যুবরণ করেন। তাঁর মাজার ভারতের পাঞ্জাবের বাথিন্ডার *মহল্লা হাজী রতন নগরে* অবস্থিত।

মাজারের নিকটেই বাতিন্দ্রের সুপরিচিত শিখ মন্দির রয়েছে যার নাম রাখা হয়েছে বাবা রতন। স্থানীয় জনশ্রুতি অনুসারে, দশম শিখ গুরু গুরু গোবিন্দ সিং এই শহরে তাঁর সফরকালে এই সমাধির পাশে অবস্থান করেছিলেন।

মাজারটি ভারতের পাঞ্জাব ওয়াকফ বোর্ড পরিচালনা করে।

আরও দেখুন
---------

* অনারব সাহাবিদের তালিকা

তথ্যসূত্র
---------

1. ↑
2. ↑
3. ↑
4. ↑
5. ↑
6. ↑  Heesterman, J. C. (১৯৮৯)। *India and Indonesia: General Perspectives*। আইএসবিএন 9004083650।
7. ↑  "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০২০।
8. ↑
9. ↑  Parihar, Subhash (২০০১)। "The Dargāh of Bābā Ḥājī Ratan at Bhatinda"। *Islamic Studies*। **40** (1): 105–132। জেস্টোর 20837077।
10. ↑
11. ↑
12. ↑
13. ↑
14. ↑
15. ↑
16. ↑
17. ↑
18. ↑  "সংরক্ষণাগারভুক্ত অনুলিপি"। ৫ সেপ্টেম্বর ২০১৯ তারিখে মূল থেকে আর্কাইভ করা। সংগ্রহের তারিখ ২৩ ডিসেম্বর ২০২০।
19. ↑  Çelebi̇, Evli̇ya (১৯৯৬)। *Evliya Celebis Anatolienreise*। আইএসবিএন 9004104453।